Under valgkampen op til kommunalvalget er der blevet gjort rigtig meget, for at de unge, nydanskere og udsatte kommer i stemmeboksene. Torsdag blev der afholdt et vælgermøde i Aalborg målrettet de udsatte. Jimmy Hansen bor i et opgangsfællesskab i Aalborgs Vestby. I dag tog han til vælgermøde i den store sal hos Frelsens Hær på Mølleplads i Aalborg. - Selv om vi drikker bajere og ryger hash, så har vi jo også en mening og en stemme. Og jeg kan ikke lide, at vi skal gemmes væk med de planer, der er for de nye såkaldte hellesteder her i byen, sagde Jimmy Hansen, før han gik ind til vælgermødet. I budgetforliget, der er indgået i Aalborg Kommune, er der afsat 1,5 million kroner til at forskønne og forbedre nuværende samlingssteder for udsatte. Eller så skal der laves helt nye såkaldte hellesteder. Se hvordan det gik Jimmy Hansen, og hvad han fik ud af vælgermødet i TV2 Nords ekstra valgudsendelse torsdag kl. 22.27.

Referat:
Indsatsen for at få udsatte i Aalborg til at stemme er torsdag sat i gang. Her er Jimmy Hansen taget til vælgermøde.